हरियाणा पश्चिम : 24.07.2011 को प्रथम जिला स्तरीय बैठक प्रान्तीय सचिव महिपाल यादव की अध्यक्षता में वीर शाखा के सहयोग से कोलम्बस हाई स्कूल में सम्पन्न हुई, जिसमें जिला हिसार की विवेकानन्द शाखा, वीर शाखा, हांसी, उकलाना मण्डी आदमपुर, शीशवाल, प्रभुवाल के दायित्वधारियों ने भाग लिया। श्रीमती इन्दु मुन्जाल संयोजिका, महिला सहभागिता, श्री इन्द्रजीत शर्मा, जिला अध्यक्ष, डा॰ सतीश वर्मा, सम्पादक ‘विकास सूत्र’, सतीश गोयल, संयोजक गु॰व॰छा॰अ॰, हरीश शर्मा, संयोजक विकलांग सहायता, सुरेश सूद, संयोजक बलिदान एवं जयन्ती ने भाग लिया। शिवकुमार कौशिक ने नई शाखा खोलने व उनके सहयोग के बारे में चर्चा की। उकलाना शाखा अध्यक्ष श्री संजय गुप्ता ने शाखा द्वारा संचालित फ्री हस्पताल एवं पैथोलोजिकल लैबोरेट्री के बारे में विस्तार से बताया। विवेकानन्द शाखा सचिव अमर गोयल ने बजरंग बली का भजन सुनाया। वीर शाखा अध्यक्ष जगत सिंह लोहान ने आए हुए मेहमानों का स्वागत एवं धन्यवाद किया। मंच संचालन श्री शिवकुमार कौशिक, (जिला सचिव, हिसार) ने किया।